Heidi Kyrö

Heidi Johanna Kyrö (s. 8. tammikuuta 1978 Kemi) on laulaja, viihdeartisti ja radiojuontaja. Kyrön ura lähti nousukiitoon, kun hän sijoittui toiseksi 15-vuotiaana Seinäjoen Tangomarkkinoilla vuonna 1993. 

Kyrö toimii konserttien ja erilaisten kokoonpanojen solistina pop-, rock- ja bilekeikoilla. Hän esiintyy akustisesti kitaristin tai pianistin kanssa duona tai 10-miehisen orkesterin kanssa. Hän on työskennellyt erilaisissa tapahtumissa kuten YK:n tilaisuuksissa. Kyrö on tuttu dubbauksista, sillä hän on esiintynyt ääninäyttelijänä esimerkiksi Walt Disney -elokuvissa. Hän on myös toiminut musikaalitähtenä eri produktioissa ja lukenut peräpohjolan murteella äänikirjoja.

Heidi Kyröllä on oma laulustudio, jossa opetetaan kevyen musiikin laulamista harrastajille, rock-muusikoille ja näyttelijöille. Kyrö on naimisissa ja asuu nykyisin Hämeenlinnassa. Hänellä on yksi lapsi.

Elämä

Vuonna 2012 Kyrö osallistui Energiaperhe-kilpailuun.

Vuonna 2017 hän aloitti Radio Suomen Hämeenlinnan aamujuontajana.

Vuonna 2018 Kyrö toimi Seinäjoen Tangomarkkinoiden tuomarina.

Vuonna 2019 Heidi Kyrö oli yksi MTV3:n Tähdet, tähdet -ohjelman kilpailijoista. Hän pääsi loppusuoralle ja sijoittui kisassa neljänneksi.

Innokkaana hiihtäjänä Kyrö toimi talvella 2022 Suomen Ladun hiihtolähettiläänä. Yhteistyö jatkui myös talvella 2023.

Diskografia

Albumit 
Heidi Kyrö (1994, kultalevy)
Tykkään susta (1995, kultalevy)
Rakkauden palapeli (1996, kultalevy)
Parhaat (1997)
Tuut mua rakastamaan (1998, kultalevy)
Portti sydämeen (1999)
Teit sen taas (2001)
Sinä, minä, hän - Kaikki parhaat (2004)
Irtiotto (2006) 
 Maja (syyskuu 2011)

Singlet 
 Ensisingle 1993 Souvareiden kanssa
 Sun Suomineitos oon (1994)
 Joulu josta uneksin (1998)
 Murheellisia aamuja (Pop'n Roll -sävellyskilpailun voittajasävelmä, Heidi Kyrön levytys, 2012)
 Seurapiirinaiset (maaliskuu 2010)
 Tokyo metro (syyskuu 2010)
 Maja (huhtikuu 2011)
 Sielu lentää levoton (heinäkuu 2011)
 Uutta, vanhaa - ja jotain sinistä (maxi-single, 2013)
 James Bond (tammikuu 2015)
 Leikkipuistossa (syyskuu 2015)
 Lumiukko (marraskuu 2015)
 Hienot päivät (elokuu 2018)
 Long Train Runnin', Hooray Hooray It's A Holi-Holiday, Eternal Flame, Swäg, You Know My Name (helmikuu ja maaliskuu 2019, Tähdet, tähdet)
 Loppuelämä (helmikuu 2020)
 Onks tässä tilaa (2022)
 Pelkään (2022)

Kappaleet muilla albumeilla 
Tangomarkkinat VI -kokoelma LP (1993)

Musiikkivideot 
 Lumiukko (ohjaaja: Miika Hakala)
 Leikkipuistossa (ohjaaja: Miika Hakala)
 James Bond (ohjaaja: Miika Hakala)
 Tiibetin hiekkaa (ohjaaja: Miika Hakala)
Hienot päivät (ohjaaja: Toni Helaakoski)
Loppuelämä
Onks tässä tilaa
Pelkään

Kilpailut ja tunnustukset   
SM-karaokekilpailun semifinaali 1992
Tangoprinsessa 1993
Syksyn Sävel -finaali 1993 (2. sija, ”Mä miksi lähtenyt en silloin”) 
Syksyn Sävel -finaali 1994 (”Faksaa mulle”) 
Sauli Lehtosen rahaston stipendi 1997 
Tuut mua rakastamaan, valittiin Kuukauden levyksi tammikuussa 1998 
Cover-Euroviisujen voitto Etelä-Afrikassa 1998 (”Päivänvaloon”) 
Syksyn Sävel -finaali 1999 (”Portti sydämeen”)
Suomen Euroviisukarsinta 2000 (”Taivas aukeaa”) ja 2004 (”Dance My Heart Away”)
Sävel-patsas 2003
Tähdet, tähdet -kilpailija 2019

Muita projekteja
 Walt Disneyn Mulan-piirroselokuvan päähenkilön äänirooli 1998 ja Mulan 2:n päähenkilön äänirooli 2004.
 Joulukonserttikiertue Joulun tähtisade Jukka Kuoppamäen kanssa 2002.
 Peacockin/UIT:n Tanssitaanko ensin? -revyy 1999.
 Irene Molloyn toinen naispäärooli Hello Dolly -musikaalissa Heinolan kesäteatterissa kesällä 2002.
 Juhlashow-kiertue 10-miehisen Leopard II -orkesterin kanssa 2003.
 Juonsi Yle TV2:lla Satuhäät-ohjelmasarjan keväällä 2005
 Hämeenlinnan kaupunginteatterin Erkkaa lapaan -hokirevyyn päätähti 2007.
 Lastenklinikoiden kummi
 Emännöi Ihanien Naisten Olohuone -ryhmää Hämeenlinnassa
 Puhunut koulukiusaamisesta lukuisissa radio- ja tv-ohjelmissa ja kouluissa 
 Mukana Kuuloliiton ravintolakampanjassa Älä kuule onnesi ohi. 
 Tähtien taisto -kilpailija Suomi–Ruotsi maaottelussa 2011
 Seinäjoen Tangolaulukilpailujen tuomari 2018
 Tähdet, tähdet 2019 -kilpailija
 Hiihtolähettiläs Suomen Ladun kampanjassa 2022

Dubbaukset

Lähteet

Aiheesta muualla 

Heidi Kyrön viralliset kotisivut
Heidin Laulustudio
Suomen Mediamusiikki Oy:n sivu 

 Fenno- Suomen äänitearkisto

Suomalaiset iskelmälaulajat
Vuonna 1978 syntyneet
Elävät henkilöt